شه‌فه‌ق نيوز/ هووكاره‌يل ره‌سانن توركى ئه‌وه‌ ده‌رخستن ك كومپانياى"ئاڤيسى پترۆڵ" توركى ڕێ له‌ داين سوزه‌مه‌نى وه‌ بڕيگ له‌ ته‌ياره‌يل ئيرانى گردگه‌ له‌ ته‌ياره‌خانه‌ى ناوده‌وڵه‌تى ئه‌سته‌مبوڵ.
له‌ى باوه‌ته‌و، ئاژانس روێته‌رز وت: ته‌ياره‌يل ئيرانى تويش كيشه‌ هاتنه‌ له‌ ته‌ياره‌خانه‌ى ناوده‌وڵه‌تى ئه‌سته‌مبوڵ و يه‌كيگ له‌ گه‌شته‌يليش ئه‌را ته‌ياره‌خانه‌كه‌ هه‌ڵوه‌شياسه‌و.
ئاژانسه‌ بريتانيه‌گه‌ وت: بڕيگ ته‌ياره‌يش ته‌زكره‌ى بڕيگ له‌ سه‌رنشينه‌يليان هه‌ڵوه‌شاننه‌سه‌و تا بتويه‌نن وه‌رده‌وامى بيه‌نه‌ گه‌شته‌گه‌يان وه‌ بڕ كه‌ميگ له‌ سوزه‌مه‌نى.
